**Noteikumu projekta**

**„Atsevišķu akcīzes preču, kuras fiziska persona pārvieto personīgajā bagāžā, kontroles kārtība autoceļa robežšķērsošanas vietā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Muitas likuma 4.panta trešā daļaDeklarācijā par Valda Dombrovska vadītā Ministru kabineta iecerēto darbību daļas „II. Inovatīva un efektīva ekonomika” sadaļā „Nodokļi un ēnu ekonomikas apkarošana” ietvertais uzdevums „Nodrošināsim labāku nodokļu iekasēšanu, īstenojot ēnu ekonomikas apkarošanas plānu un veicinot godīgu konkurenci.” |
|  2. | Pašreizējā situācija un problēmas | Fizisku personu, kuras ierodas Latvijā, šķērsojot ārējo sauszemes robežu, pa autoceļu, personīgajā bagāžā esošās akcīzes preces atbrīvo no normatīvajos aktos paredzētajiem maksājumiem, ja tās nepārsniedz noteiktus daudzumus, kā arī ar nosacījumu, ka šādu preču ievešana nav komerciāla, proti, tā nenotiek regulāri (ne biežāk kā vienu reizi dienā) un akcīzes preces paredzētas fiziskās personas personīgai vai ģimenes lietošanai. Šis atbrīvojums no nodokļiem izriet no:1. Padomes Regulas (EEK) Nr.1186/2009, ar kuru izveido Kopienas sistēmu atbrīvojumiem no muitas nodokļiem (turpmāk regula 1186/2009);
2. Padomes Direktīvas 2007/74/EK par atbrīvojumu no pievienotās vērtības nodokļa un akcīzes nodokļa par precēm, kuras ieved personas, kas ieceļo no trešajām valstīm (turpmāk – Direktīva 2007/74/EK);
3. Likumā „Par akcīzes nodokli” ir pārņemtas Direktīvā 2007/74/EK noteiktās normas. Likuma „Par akcīzes nodokli” 21.panta 4., 4.1, 4.2, 4.3 un 4.4 daļā, ievērojot noteiktus nosacījumus, ir noteikts akcīzes nodokļa atbrīvojums akcīzes precēm, kuras fiziskās personas ieved savā personīgajā bagāžā no ārvalsts, kas nav Eiropas Savienības dalībvalsts, un no tādām teritorijām, uz kurām neattiecas šā likuma noteikumi par akcīzes preču pārvietošanu no citām dalībvalstīm vai uz citām dalībvalstīm. No akcīzes nodokļa atbrīvo tādas akcīzes preces, kuras ir fiziskās personas personīgajā bagāžā, kas par tādu uzskatāma likuma “Par pievienotās vērtības nodokli” izpratnē (likuma „Par pievienotās vērtības nodokli” 6.panta septītā daļa).

Savukārt likuma „Par pievienotās vērtības nodokli” 6.panta vienpadsmitā daļa noteic, ka ar pievienotās vērtības nodokli neapliek tabakas izstrādājumus, alkoholiskos dzērienus un degvielu, ko persona ieved personīgajā bagāžā, ievērojot likumā „Par akcīzes nodokli” noteiktos nosacījumus un šo preču daudzuma ierobežojumu. Direktīva 2007/74/EK, definējot preču ievešanas nekomerciālo raksturu, detalizētāki nepaskaidro jēdzienu „neregulāra iebraukšana” un nenosaka, cik bieža iebraukšana ir pieļaujama, lai tā tiktu uzskatīta par neregulāru. Tādejādi šī jēdziena interpretācija, definējot preču ievešanas nekomerciālo raksturu, ir dalībvalstu ziņā. Šobrīd Latvijas Republikā ir noteikts personai 1 reizi dienā.Vērtējot tiesībaizsardzības iestāžu darbības rezultātus un riska analīzi, kā arī sekojot līdzi pierobežā notiekošajiem procesiem, tika secināts, ka pastāv risks, ka personas ļaunprātīgi izmanto likumā „Par akcīzes nodokli” 21.pantā norādīto atbrīvojumu no akcīzes nodokļa. Pastāv aizdomas, ka ievestās preces tiek realizētas nelikumīgiem komerciāliem mērķiem, tādejādi netiek ievērots likuma „Par akcīzes nodokli” 21.panta 4.3 daļā noteiktās prasības, proti, izmantojot likumā noteikto atbrīvojumu, preces, kuras ievestas Latvijā, piemērojot minētās normas, izmantojamas vienīgi personīgajam un ģimenes patēriņam. |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | Noteikumu projekts ir būtisks, lai nodrošinātu likumā „Par akcīzes nodokli” noteikto normu izpildes kontroli un novērstu iespēju ļaunprātīgi izmantot likumā noteiktos atbrīvojumus. Regulējums primāri ir vērsts uz to, lai operatīvi varētu pieņemt lēmumu par to, vai personai, šķērsojot Latvijas Republikas valsts robežu, ir piemērojami atbrīvojumi no normatīvajos aktos paredzētajiem maksājumiem. Jo pastāv iespēja, ka persona 7 dienu laikā šķērsos robežu caur dažādām robežšķērsošanas vietām, tādējādi, ļaunprātīgi izmantojot atbrīvojumu no muitas maksājumiem. Pieteikuma aizpildīšanas mērķis ir kontrolēt regularitātes kritēriju. Noteikumu projekts sagatavots, ievērojot likuma „Par akcīzes nodokli” piemērojamās normas un nosaka kārtību, kādā autoceļa robežšķērsošanas vietā kontrolē atsevišķas akcīzes preces, kuras fiziska persona pārvieto personīgajā bagāžā.Noteikuma projekts noteic, ka fiziska persona, šķērsojot Eiropas Savienības ārējo sauszemes robežu pa autoceļiem, tas ir uz Latvijas - Krievijas un Latvijas - Baltkrievijas robežas, aizpilda akcīzes preču pārvietošanas pieteikumu un robežšķērsošanas vietā iesniedz to Valsts ieņēmumu dienesta (muitas) amatpersonai, bet robežšķērsošanas vietā, kur muitas kontrole nav paredzēta, - Valsts robežsardzes amatpersonai. Fiziska persona aizpildot minēto pieteikumu norādīs savā personīgajā bagāžā esošo atsevišķo akcīzes preču (alkoholisko dzērienu, tabakas izstrādājumu un degvielas) daudzumu. Gadījumos, kad fiziskai personai ir nepieciešamība šķērsot Eiropas Savienības ārējo sauszemes robežu pa autoceļiem biežāk kā vienu reizi 7 dienās, katru reizi, kad atkārtoti noteiktajā laikā periodā ir plānots atgriezties Latvijas Republikā, izceļojot no Latvijas Republikas automašīnas vadītājs var aizpildīt akcīzes preču pārvietošanas pieteikumu un robežšķērsošanas vietā iesniegt to Valsts ieņēmumu dienesta (muitas) amatpersonai, bet robežšķērsošanas vietā, kur muitas kontrole nav paredzēta, - Valsts robežsardzes amatpersonai. Likuma „Par akcīzes nodokli” 21.pantā noteikts, ka no nodokļa atbrīvo akcīzes preces, kuras ir fiziskās personas personīgajā bagāžā, kas par tādu uzskatāma likuma “Par pievienotās vērtības nodokli” izpratnē, un kuras šī persona ieved no ārvalsts, kas nav dalībvalsts, no teritorijām, kuras minētas šā likuma 2.panta 3.1 daļā, nepārsniedzot šādus daudzumus, ar nosacījumu, ka šāda preču ievešana nav komerciāla. Pie šādām precēm likumā „Par akcīzes nodokli” tiek pieskaitīta degvielu, kas atrodas: a) transportlīdzekļa degvielas standarttvertnē (neatkarīgi no transportlīdzekļa standartvernē esošās degvielas litrāžas), b) degvielas pārvietojamās tvertnēs — ne vairāk kā 10 litru vienam transportlīdzeklim.Personai, kura 7 dienu laikā atkārtoti ieved Latvijas Republikā 10 litrus degvielas pārvietojamā degvielas tvertnē, nepieciešams maksāt normatīvajos aktos paredzētos maksājumus.Līdz 2012.gada 1.janvārim likuma „Par akcīzes nodokli” 21.pants paredz, ka no nodokļa atbrīvo akcīzes preces, kuras ir fiziskās personas personīgajā bagāžā un kuras persona ieved no ārvalsts, kas nav dalībvalsts, nepārsniedzot „Par akcīzes nodokli” 21.pantā norādītos daudzumus, ar nosacījumu, ka šāda preču ievešana nav komerciāla, tas ir tā nenotiek regulāri (ne biežāk kā vienu reizi dienā).  |
|  5. | Projekta izstrādē iesaistītās institūcijas | Valsts ieņēmumu dienestsValsts robežsardze |
|  6. | Iemesli, kādēļ netika nodrošināta sabiedrības līdzdalība | Nav attiecināms |
|  7. | Cita informācija | Nav |
| **II. Tiesību akta projekta ietekme uz sabiedrību** |
| 11. | Sabiedrības mērķgrupa | Projekta mērķgrupa ir fiziskas personas, kuras ieceļo Latvijas Republikas autoceļa robežšķērsošanas vietā no trešajām valstīm vai regulāri izceļo uz trešajām valstīm.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. | Tiesiskā regulējuma finansiālā ietekme | Akcīzes preču pārvietošanas pieteikumu veidlapas būs pieejamas autoceļa robežšķērsošanas vietās. Veidlapa tiks ievietota arī Valsts ieņēmumu dienesta mājas lapā un fiziskai personai būs iespēja to izdrukāt, kā rezultātā personai var rasties nelielas finansiālas izmaksas.Veidlapas, kuras būs pieejamas robežšķērsošanas vietās, izgatavos Valsts ieņēmumu dienests. Valsts ieņēmumu dienests nodrošinās veidlapu nepārtrauktu nogādāšanu robežšķērsošanas vietā, kurā muitas kontrole nav paredzēta. |
|  4. | Tiesiskā regulējuma nefinansiālā ietekme | Nav attiecināms |
|  5. | Administratīvās procedūras raksturojums | Fiziskai personai, kura ieradīsies Latvijas Republikas autoceļu robežšķērsošanas vietā, tiks izsniegts aizpildīšanai akcīzes preču pārvietošanas pieteikums. Valsts ieņēmumu dienesta un Valsts robežsardzes amatpersonas informāciju, kuru persona būs sniegusi pieteikumā reģistrēs un uzglabās Eksporta kontroles sistēmā, kura tiks papildināta ar Fizisko personu kontroles funkcionalitāti. Ņemot vērā informatīvās sistēmas sniegto informāciju tiks pieņemts lēmums par turpmākajām darbībām.Eksporta kontroles sistēmas Fizisko personu kontroles (Datu valsts inspekcijā reģistrētā personas datu apstrāde Valsts ieņēmumu dienestā (reģistrācijas apliecība Nr.000820 no 2011.gada 8.februāra)) funkcionalitāte paredz datu reģistrāciju par fiziskas personas robežšķērsošanas faktu, t.i., personas dati, datums, laiks, transportlīdzeklis, ievesto akcīzes preču daudzums, nodrošinot iespēju automātiski kontrolēt robežšķērsošanas regularitāti un riska profilu izveidi. Minētās sistēmas resursa īpašnieks ir Valsts ieņēmumu dienesta Muitas pārvalde. Pie esošā risinājuma nav nepieciešams veidot klientu apkalpošanas risinājumu, jo informācijas ievadi nodrošinās Valsts ieņēmumu dienesta vai Valsts robežsardzes amatpersonas (robežšķērsošanas vietā, kurā muitas kontrole netiek veikta pastāvīgi).Ņemot vērā to, ka Eksporta kontroles sistēmas Fizisko personu kontroles funkcionalitāti plānots ieviest ar 2012.gada 1.augustu, no 2012.gada 1.janvāra Valsts ieņēmumu dienesta un Valsts robežsardzes amatpersonas nodrošinās informācijas ievadīšanu un uzglabāšanu, kā arī tās apmaiņu elektroniskā veidā (MS Excel), saskaņā ar terminētu starpresoru vienošanos**.****Ar personas robežšķērsošanas faktu saistītās informācijas (t.sk. personas datu) ievadīšana un uzglabāšana nepieciešama, lai varētu nodrošināt likumā „Par akcīzes nodokli” noteiktās regularitātes kontroli, informācijas analīzi un riska profilu izveidi personām, kuras iespējams ļaunprātīgi izmanto atbrīvojumu no normatīvajos aktos noteiktajiem maksājumiem.****Eksporta kontroles sistēmās dati tiks apstrādāti un analizēti, kā rezultātā tiks noteikts vai personai par akcīzes precēm, kuras ir fiziskās personas personīgajā bagāžā nepieciešams veikt normatīvajos aktos noteikto maksājumu samaksu vai piemērojams atbrīvojums.**Pededzes robežšķērsošanas vieta ir atvērta kustībai tikai 12 stundas diennaktī, Meikšānu - tikai 8 stundas tās darbības dienās un Kaplava - 8 līdz 10 stundas, atkarībā no sezonas. Robežsargu pārvaldītā informācija muitas jomā pagaidām aptver tikai vienas dienas periodu ilgumā no 8 līdz 12 stundām, un tikai par vienu robežšķērsošanas vietu. Ņemot vērā iepriekš minēto un transportlīdzekļu rindas gan izceļojot, gan ieceļojot, fiziskai personai ir ļoti apgrūtinoši vairākas reizes dienā izceļot un ieceļot, šķērsojot valsts robežu. Persona fiziski nevar paspēt dažu stundu laikā divreiz izceļot un ieceļot caur dažādām robežšķērsošanas vietām. Robežsargu maiņai ir iespēja atcerēties konkrētu personu un transportlīdzekli, kas ierodas uz robežpārbaudi ar dažu stundu intervālu, tādejādi fiziskai personai nav iespējas izvairīties no likuma "Par akcīzes nodokli" 21.panta (redakcijā līdz 01.01.2012.) nosacījumu izpildes. Līdz ar to nav bijušas situācijas, kad robežšķērsošanas vietās, kur muitas kontrole nav paredzēta, fiziskaipersonai akcīzes precespārvietojot biežāk kā vienu reizi dienā, Valsts robežsardzes amatpersonai konstatējot fiziskas personas pienākumu maksāt normatīvajos aktos paredzētos maksājumus par atsevišķām akcīzes precēm būtu jāatsaka personai ieceļot Latvijas Republikā ar akcīzes precēm, kas nav atbrīvotas no nodokļiem. Ar 2012.gada 1.janvāri situācija kardināli mainīsies, jo robežsargiem būs pienākums zināt fiziskas personas robežšķērsošanas faktu nevis 8 - 12 stundu intervālā, bet gan septiņu dienu intervālā un par visām autoceļu robežšķērsošanas vietām, turklāt niansēti - ne tikai robežšķērsošanas faktu, bet arī atsevišķu akcīzes preču ievešanas vai neievešanas faktu. Situācijās, kad Valsts robežsardzes amatpersona autoceļu robežšķērsošanas vietā, kurā muitas kontrole nav paredzēta, konstatē fiziskas personas pienākumu maksāt normatīvajos aktos paredzētos maksājumus par atsevišķām akcīzes precēm, tad Valsts robežsardzes amatpersona noformē atteikumu personai ieceļot Latvijas Republikā ar akcīzes precēm, kas nav atbrīvotas no nodokļiem (2.pielikums). |
|  6. | Administratīvo izmaksu monetārs novērtējums | Nav attiecināms |
|  7. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts ieņēmumu dienests un Valsts robežsardze |
|  2. | Projekta izpildes ietekme uz pārvaldes funkcijām | Valsts ieņēmumu dienestam un Valsts robežsardzei būs jāveic akcīzes preču pārvietošanas pieteikumu administrēšana, t.i., fiziskai personai, kura ierodas Latvijas Republikas autoceļa robežšķērsošanas vietā, tiks izsniegts aizpildīšanai akcīzes preču pārvietošanas pieteikums, no kura pēc to aizpildīšanas Valsts ieņēmumu dienesta un Valsts robežsardzes amatpersonām informācija būs jāievada informācijas sistēmā un ņemot vērā informatīvās sistēmas sniegtos datus būs jāpieņem lēmums par turpmākajām darbībām.Ja Valsts robežsardzes amatpersona autoceļu robežšķērsošanas vietā, kurā muitas kontrole nav paredzēta, konstatē fiziskas personas pienākumu maksāt normatīvajos aktos paredzētos maksājumus par atsevišķām akcīzes precēm, tad Valsts robežsardzes amatpersona noformē atteikumu personai ieceļot Latvijas Republikā ar akcīzes precēm, kas nav atbrīvotas no nodokļiem. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
|  6. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

Finanšu ministra vietā –

labklājības ministre I.Viņķele

02.01.2012. 11:10

1752

I.Tomiņa

67095566, Irita.Tomiņa@fm.gov.lv